Kierch Zowaasch - Wikipedia, déi fräi Enzyklopedie

# Kierch Zowaasch

### Vu Wikipedia, der fräier Enzyklopedie.

Kierch vun Zowaasch
Uertschaft | Zowaasch
Par | Déifferdeng-Zowaasch
Numm | Hl. Barbara
Konsekratiounsjoer | 1894
Parverband | Déifferdeng
Architekt(en) | Jacquemin
Reliéis Gebaier

D' Kierch Zowaasch staamt aus dem Joer 1892.

Kierch vu Zowaasch

## [Änneren] De Numm

D'Kierch ass der helleger Barbara geweit.

## [Änneren] D'Geschicht vum Gebai

Bis virun 1894 huet Zowaasch zur Par Déifferdeng gehéiert. D'Awunner hu misse bis op Déifferdeng an d'Mass goen an d'Kanner sinn och zu Déifferdeng gedeeft ginn. Well de Wee bis dohinn awer laang a beschwéierlech war, sinn d'Awunner léiwer op Zounen an d'Mass gaangen. Dëst huet si besser arrangéiert, zemools well se déi franséischsproocheg Masse besser verstanen hun, wéi déi däitschsproocheg zu Déifferdeng. Fir d'Schoulkanner an d'Schwësteren gouf den deegleche Wee op Saulnes virun der Schoul awer ze ustrengend. De Wonsch vu den Awunner no enger eegener Kierch an engem eegene Paschtouer gouf ëmmer méi staark.

De Grof Fernand vu Saintignon als Hellege Jean-Baptiste

Am Joer 1892 koum et zu éischte Pläng a well praktesch de ganzen Terrain der Société Saintignon gehéiert huet, konnt nëmmen de Grof Saintignon selwer sech em de Bauprojet këmmeren. Sou gouf den ale Schlaakentipp niewt dem Schmelzweier ausgewielt. D'Firma Logelin vun Déifferdeng war fir de Bau verantwortlech.

Déi neogotesch Kierch gouf staark der Sainte-Chapelle vu Paräis noemfond. Och un d'Zowaascher Biergaarbechter gouf geduet. De Grof huet de Bau der helleger Barbara geweit an eng Statu vun der Biergaarbechterpatréinin ass an engem klengen Tiermchen op der rietser Säit opgestallt gin. D'Baumaterial ass deelweis mat der Eisebunn vu Lonkech hier erbäigeschaaf gin, deelweis aus dem Zowaascher Bësch.

D'Kierch gouf de 9. September 1894 vum Déifferdenger Kaploun Jacob Klingenberg ageweit.

## [Änneren] Den Altor

Béidsäiteg vum Altoer huet e Moler Fresken gemoolt, op deenen een d'Grouf an de décke Fiels erkennt.

## [Änneren] De Kräizwee

## [Änneren] D'Fënsteren

Op de Kierchefënstere fënnt een d'Gesiichtszich vu Memberen aus der Grofefamill Saintignon an anere Stëffter vu der Kierch, duergestallt als Helleger:

- de Grof Fernand vu Saintignon als Hellege Jean-Baptiste
- de Pierre Giraud als Hellege Péiter
- d'Grofin Louise Marie Catherine Legendre als Louis de Hellegen, Kinnek vu Frankräich
- d'Marie Thérèse vu Dartein als Helleg Cathérine
- de Colonel Merlin als Hellege François vu Sales
- d’Pauline Legendre als Helleg Pauline
- den Amidieu du Clos als Hellegen Antonio vu Padua

## [Änneren] D'Uergel

## [Änneren] D'Statuen

## [Änneren] D'Klacken

D'Zowaascher Kierch huet 3 Klacken, déi zu Nanzeg an der Fonderie Jules Robert gegoss goufen. Si goufe während dem Bau ubruecht a vum Paschtouer J. P. Schou op folgend Nimm gedeeft:

- déi kleng Klack dréit de Numm Françoise,
- déi mëttelst Klack dréit de Numm Marie-Thérèse,
- déi grouss Klack dréit de Numm Cathérine

## [Änneren] Chronologie

## [Änneren] Literatur zum Thema

### [Änneren] Kuckt och

- Zowaasch

Vun "http://lb.wikipedia.org../../../k/i/e/Kierch_Zowaasch_57e9.html"

Category: Reliéis Gebaier zu Lëtzebuerg

##### Views

- Artikel
- Diskussioun
- Aktuell Revisiounen

##### Sichen